OpenLLM-France/wikimedia huggingface dataset:
# Evasió a Atenea

Evasió a Atenea (títol original: Escape to Athena) és una pel·lícula britànica dirigida per George Cosmatos en 1979. Ha estat doblada al català.

## Argument

Durant la Segona Guerra Mundial, a Grècia, un camp de presoners aliats és dirigit pel Major Otto Hecht, un austríac anti-nazi abans venedor de peces d'art. El treball dels presoners consisteix a desenterrar tresors arqueològics, normalment destinats a l'Alemanya, però les més boniques peces són de fet revenudes al mercat negre pel Major. Els presoners són ben tractats però s'alien tanmateix amb la resistència grega per ocupar el camp i atacar un monestir transformat en base secreta de llançament de míssils. Són ajudats per l'encarregada d'un bordell.

## Repartiment

* Roger Moore: Major Otto Hecht
* Telly Savalas: Zeno
* David Niven: Professor Blake
* Stefanie Powers: Dottie Del Mar
* Elliott Gould: Charlie
* Claudia Cardinale: Eleana, l'encarregada del bordell
* Richard Roundtree: Net
* Sonny Bono: Bruno Rotelli
* Anthony Valentine: Volkmann
* Michael Sheard: El sergent Mann
* William Holden: un soldat americà (breu aparició)

## Referències

* ↑ esadir.cat. Evasió a Atenea. esadir.cat.
* ↑ «Escape to Athena». The New York Times.

## Enllaços externs

* (en) Bons petons d'Atenes sobre el lloc del British Pel·lícula Institute
# Estaimpuis

Estaimpuis (en való Timpu, neerlandès Steenput) és un municipi belga de la província d'Hainaut a la regió valona. El municipi es va formar amb la fusió de set antics municipis l'u de gener de 1977: Estaimpuis (I), Évregnies (II), Saint-Léger (III), Estaimbourg (IV), Leers-Nord (V), Néchin (VI), i Bailleul (VII). És regat pel canal navegable Spierekanaal, una part de l'Enllaç Deule-Escalda.
# Estagira

Estagira (llatí: Stagīra, en grec antic: Στάγιρα o Στάγιρος) era una antiga ciutat situada a la Península Calcídica, a Macedònia. Va ser una colònia d'Andros.
L'exèrcit persa de Xerxes va passar per la ciutat abans d'arribar a Acantos en el seu camí cap a Atenes l'any 480 aC. El vuitè any de la guerra del Peloponès, el 423 aC es va rendir a l'espartà Bràsides. L'any 421 aC va ser inclosa al tractat conegut com la Pau de Nícies entre Atenes i Esparta, on era una de les ciutats que es mantenien neutrals.
Hi va néixer Aristòtil, i per això Alexandre el Gran, en honor del seu mestre, va restaurar la ciutat que havia entrat en acusada decadència, segons diu Plutarc, però la millora no va tenir continuïtat. També hi va néixer el militar macedoni Nicànor d'Estagira.
Les restes arqueològiques es troben a vorera de mar, al costat de la població d'Olympiada. La població de Stagira, que recull el nom de l'antiga ciutat, es troba a uns set quilòmetres.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1545. ISBN 9788441224223.
* ↑ Smith, William (ed.). «Stageira». Dictionary of Greek and Roman Geography (1854). [Consulta: 16 gener 2021].
# Estai de popa

En els velers amb un arbre únic, l’estai de popa és un cable que uneix el cap del pal i la popa del vaixell a nivell de coberta. La seva funció primària és la de subjectar el pal i resistir les forces que tendeixen a fer que es desplaci cap a proa. En velers moderns de regates, amb pals flexibles, controla la curvatura del pal i la forma de la vela mestra. La tensió de l'estai de popa determina la tensió de l'estai de proa i la forma del floc o gènova.

## Referències

* ↑ «estai de popa - Diccionari d'esports nàutics». TERMCAT. [Consulta: 10 novembre 2021].
* ↑ Esteban, J.H.. Escritos recobrados. J. Herrero, 2007, p. 102. ISBN 978-84-612-1079-4.
* ↑ Michal, J. Aventures Océanes: du sextant au gps, des milliers de milles et un tour du monde (en francès). Books on Demand, 2015, p. 384. ISBN 978-2-322-04316-3.
* ↑ Association, R.Y.; Gibson, R. RYA Sail Trim Handbook (G-G99) (en alemany). Royal Yachting Association, 2018, p. 74.

## Vegeu també

* Pal (nàutica)
* Obenc
# Farnace

Farnace és una òpera barroca composta per Antonio Vivaldi sobre un llibret d'Antonio Maria Lucchini. S'estrenà al Teatro Sant'Angelo de Venècia el 1727. En el seu temps va ser una òpera popular, però l'interès cap a ella va anar decaient a poc a poc. Actualment no es representa gaire.

## Referències

* ↑ E. Cetrángolo, Aníbal. «Falta la 'maravilla' barroca» (en castellà), 16-07-2021. [Consulta: 16 gener 2023].
* ↑ World, Opera. «Vivaldi consigue representar su 'Farnace' en Ferrara 283 años después» (en castellà), 24-12-2021. [Consulta: 16 gener 2023].

## Vegeu també

* Llista d'òperes més importants
Òperes d'Antonio Vivaldi :
Ottone in villa (1713)
Orlando finto pazzo (1714)
Nerone fatto Cesare (1715)
Arsilda, regina di Ponto (1716)
La costanza trionfante (1716)
L'incoronazione di Dario (1717)
Tieteberga (1717)
Armida al campo d'Egitto (1718)
Scanderbeg (1718)
Teuzzone (1719)
Tito Manlio (1719)
La verità in cimento (1720)
La Silvia (1721)
Ercole su'l Termodonte (1723)
Dorilla in Tempe (1726)
Farnace (1727)
Orlando furioso (1727)
Siroe, re di Persia (1727)
Ipermestra (1727)
Rosilena ed Oronta (1728)
Atenaide (1729)
Argippo (1730)
La fida Ninfa (1732)
Motezuma (1733)
L'Olimpiade (1734)
Bajazet (1735)
Griselda (1735)
L'Adelaide (1735)
Catone in Utica (1737)
Rosmira (1738)
L'oracolo in Messenia (1738) :
Llista d'obres de Vivaldi :
# Closing Escrow

Closing Escrow és una pel·lícula estatunidenca dirigida per Armen Kaprelian i Kent G. Llewellyn, estrenada el 2007.

## Argument

Tres famílies que intenten comprar una casa xoquen quan intenten comprar el mateix bé. La guerra de licitacions prova els límits dels seus matrimonis i de la determinació dels seus agents.

## Repartiment

* April Barnett: Tamika
* Rob Brownstein: Allen
* Colleen Crabtree: Mary
* Andrew Friedman: Tom
* Wendi McLendon-Covey: Hillary
* Kirstin Pierce: Kelly
* Ryan Smith: Richard
* Bruce Thomas: Peter
* Patty Wortham: Dawn
* Cedric Yarbrough: Bobby
* Jillian Boyd: Mindy Watt - Agent
* Gabe Estrada: Empresari Restaurant
* Brian Habicht: Ernie
* Samantha Holt: Julie Jacobsen

## Rebuda
### Crítica

Closing Escrow ha obtingut, en total, crítiques que van de moderada a fluixa, ja que l'indret Rotten Tomatoes li atribueix un percentatge d'un 54% en la categoria All Critics, sobre la base de 13 comentaris i una nota mitjança de 5.6 sobre 10 i un percentatge d'un 57% en la categoria Top Critics, sobre la base de 7 comentaris i una nota mitjana de 6.2 sobe 10, mentre que el portal Metacritic li atribueix un resultat de 58 sobre 100, basant-se en 6 comentaris.

### Box-office

Estrenada de manera limitada a sales i amb només una setmana en cartell, Closing Escrow treu el seu primer i únic cap de setmana d'explotació la 84a posició del box-office amb 5.772 dòlars. En una setmana, la pel·lícula ha quedat classificada en el 86è lloc amb recaptacions de 8.719 dòlars

## Referències

* ↑ Closing Escrow a Internet Movie Database (anglès)
* ↑ Rotten Tomatoes. Closing Escrow (en anglès). Rotten Tomatoes.
* ↑ Metacritic. Closing Escrow (en anglès). Metacritic.
* ↑ Box-office mojo =. Closing Escrow (en anglès). Box-office mojo =.
* ↑ Box-office mojo. Closing Escrow (en anglès). Box-office mojo.
# Govern de Tasmània

El Govern de Tasmània, en anglès: Government of Tasmania té un a forma determinada per la Constitució, des de 1856, malgrat que hagi tingut moltes esmenes des d'aleshores. Des de 1901 Tasmània ha estat un estat de la Commonwealth d'Austràlia, i la Constitució Australiana regulat les relacions amb la Commonwealth.
Sota la Constitució australiana, Tasmània cedeix certs poders legislatius i judicials a la Commonwealth, però reté independència completa en totes les altres àrees. En la pràctica, tanmateix, la independència dels estats australians ha estat molt erosionada per la dominació financera incrementada de la Commonwealth.

## Poders Executiu i Judicial

Tasmània es governa segons els principis del Sistema de Westminster (Westminster System) una forma de govern parlamentari basada en el model del Regne Unit. El poder Legislatiu resta en el Parlament de Tasmània (Parliament of Tasmania), el qual consta de la Corona, representada pel Governador de Tasmània, i les dues Cases (``Houses), el Consell Legislatiu de Tasmània (Tasmanian Legislative Council) i la d'Assemblea de Tasmània (Tasmanian House of Assembly).
El poder Executiu resta formalment dins el Consell Executiu, l qual consta del Governador i els ministres seniors. En la pràctica el poder executiu l'exerceix el Premier de Tasmània (Premier of Tasmania) i el Gabinet (Cabinet), que són nomenats pel Governador, però que mantenen el seu exercici en virtut de la seva capacitat de tenir el supor de la majoria dels membres de la House of Assembly. El poder Judicial l'exerceix el Tribunal Suprem de Tasmània (Supreme Court of Tasmania)i un sistema de tribunals subordinats, però l'Alt Tribunal d'Austràlia (High Court of Australia) i altres triunals federals tenen jurisdicció en matèries que cauen sota l'àmbit de la Constitució australiana.

### Ministeris actuals

Els ministeris actuals de Tasmània comprenen:
| Cartera | Ministre |
| Premier Minister for Tourism, Hospitality and Events Minister for Sport and Recreation Minister for Aboriginal Affairs | Will Hodgman, MP |
| Deputy Premier Minister for Education and Training Minister for Primary Industries and Water Minister for Racing | Jeremy Rockliff, MP |
| Minister for Health Minister for Information Technology and Innovation Leader of Government Business, House of Assembly | Michael Ferguson, MP |
| Attorney-General Minister for Justice Minister for Corrections Minister for the Arts Leader for the Government, Legislative Council | Vanessa Goodwin, MLC |
| Minister for State Growth Minister for Energy Minister for Environment, Parks and Heritage | Matthew Groom, MP |
| Treasurer Minister for Planning and Local Government | Peter Gutwein, MP |
| Minister for Resources | Paul Harriss, MP |
| Minister for Police and Emergency Management Minister for Infrastructure | Rene Hidding, MP |
| Minister for Human Services Minister for Women | Jacquie Petrusma, MP |

## Enllaços externs

* Government of Tasmania website
* The Constitution of Tasmania
# Bearna

Bearna (en anglès Barna) és una ciutat d'Irlanda, a la Gaeltacht del comtat de Galway, a la província de Connacht. Se la considera la porta d'entrada a Conamara. Darrerament s'està convertint en un satèl·lit de Galway.
Per tal d'intentar controlar el desenvolupament que s'ha dut a terme en els datters anys s'ha posat en marxa un grup d'acció amb suport local (Pobal Bhearna Arxivat 2007-09-28 a Wayback Machine.). En 1976 es va formar un grup de desenvolupament comunitari anomenat Comharchumann Bearna Teo Arxivat 2016-08-26 a Wayback Machine. després que cinc homes de l'indret aconseguissin diners per tal de comprar 2 acres de terra a Troscaigh Thiar per tal de ser emprats en activitats comunitàries i han tingut èxit en la creació de diverses instal·lacions d'oci.

## Població

En el cens de 2011 es calculava la població en 1.878 persones, d'elles 920 homes i 958 homes en una àrea d'1,89 km², i una densitat de 994 persones per km². D'ells el 24,75% són parlants d'irlandès.

## Townlands

* Forramoyle West (Na Foraí Maola Thiar)
* Forramoyle East (Na Foraí Maola Thoir)
* New Village (An Baile Nua)
* Leaclea (An Leac Liath)
* Seapoint (Rinn na Mara)
* Ahaglugger (Ath an Ghlugair)
* Truskey West (Troscaigh Thiar)
* Truskey East (Troscaigh Thoir)
* Freeport (An Chéibh in Irish)
* Ballard West (An Baile Ard Thiar)
* Ballard East (An Baile Ard Thoir)
* Lenarevagh (An Léana Riabhach)
* Knockaunnacarragh (An Cnocán Carrach)

## Esport

Hi ha nombrosos clubs esportius actius a la zona. El principal és la Barna GAA que disposa d'un equip masculí i un altre femení de futbol gaèlic. Altres clubs són el Bearna/Na Forbacha de hurling i el Barna United de futbol. Cormac Folan de Freeport a Bearna representà Irlanda en el rem als Jocs Olímpics d'estiu de 2008.

## Agermanaments

* Esquibien (An Eskevien)

## Referències

* ↑ Placenames Database of Ireland
* ↑ Placenames (Ceantair Ghaeltachta) Order 2004
* ↑ CSO Census 2011 - Bearna Village http://census.cso.ie/sapmap2011/Results.aspx?Geog_Type=ST&Geog_Code=27041 Arxivat 2016-01-30 a Wayback Machine.
* ↑ Irish language 2006 study
# Acantòlisi

S'anomena acantòlisi(del grec lysis, dissolució) a la interrupció de les connexions intercel·lulars entre queratinòcits de l'epidermis, causada per lisi de la substància ciment intercel·lular (Desmogleïna), amb interrupció secundària dels desmosomes i sovint formació d'una seqüència definida d'elements degeneratius cel·lulars; s'associa a la formació de vesícules epidèrmiques en condicions tals com el pèmfig vulgar, pèmfig foliaci i altres alteracions de la pell.

## Referències

* ↑ «Resultats per a la cerca "Acantolisi" dins totes les àrees temàtiques». Termcat. [Consulta: 3 febrer 2023].
* ↑ Kumar, Vinay; Fausto, Nelso; Abbas, Abul (2004) Robbins & Cotran Pathologic Basis of Disease (7th ed.). Saunders. Page 1230. ISBN 0-7216-0187-1
* ↑ «Acantholysis - Medical Definition from MediLexicon». medilexicon.com. Arxivat de l'original el 2016-07-31. [Consulta: 22 abril 2017].
# Kensaku Morita

Kensaku Morita (森田健作, Morita Kensaku), de nom real Eiji Suzuki (鈴木栄治, Suzuki Eiji) és un actor, cantant i polític japonés que actualment exerceix com a governador de la prefectura de Chiba des del 5 d'abril de 2009. Anteriorment, i al marge del seu treball com a actor i cantant que començà a la dècada de 1960, Morita ha estat membre de la Cambra de Consellers del Japó de 1992 a 1998 i de la Cambra de Representants del Japó de 1998 a 2003 per circumscripcions de Tòquio (d'on és nadiu) i a les llistes del Partit Liberal Democràtic, tot i que també va militar al Partit Democràtic Socialista. Va presentar-se per primera vegada a les eleccions a governador de la prefectura de Chiba l'any 2011 amb el suport de les forces de centre-dreta i ha estat reelegit fins a l'actualitat (2020), la darrera vegada el 2017.

## Filmografia (selecció)
### Cinema

* Akō-jō danzetsu (1978)
* Sanada Yukimura no Bōryaku (1979)

### Televisió

* Hissatsu Karakurinin (1976)

## Vegeu també

* Llista de governadors prefecturals del Japó

## Referències

* ↑ 『 «投開票速報について». 千葉県選挙管理委員会, 15-03-2009 [Consulta: 9 novembre 2013]. Arxivat 2009-03-27 a Wayback Machine. «Còpia arxivada». Arxivat de l'original el 2009-03-27. [Consulta: 15 agost 2020].』からリンクする知事選挙「開票結果」（Excelファイル）: 千葉県選挙管理委員会 による知事選挙臨時啓発サイト
* ↑ «平成21年中に予定される選挙». 千葉県選挙管理委員会, 21-04-2009 [Consulta: 9 novembre 2013]. Arxivat 2009-05-02 a Wayback Machine. «Còpia arxivada». Arxivat de l'original el 2009-05-02. [Consulta: 15 agost 2020].
* ↑ https://www.japantimes.co.jp/news/2017/03/27/national/politics-diplomacy/incumbent-morita-wins-third-four-year-term-chiba-gubernatorial-election/#.XzhXqugza1s
# Kermit

«Kermit» té aquests significats:
* Kermit the Frog (la Granota Gustau), personatge dels Muppets
* Kermit (protocol), protocol informàtic
* Kermit (Virgínia de l'Oest), població dels Estats Units a l'estat de Virgínia de l'Oest
# Kernavė

Kernavė va ser una capital medieval, del Gran ducat de Lituània i avui dia és una atracció turística i un jaciment arqueològic (població 318, 1999). Està situat a la municipalitat districtual de Širvintos, situada al sud-est de Lituània. Una reserva cultural estatal lituana es va establir a Kernavė el 1989. El jaciment arqueològic de Kernavė es va incloure en la llista de Patrimoni de la Humanitat de la UNESCO des del 2004.

## Vegeu també

* Llista de pobles de Lituània.

## Referències

* ↑ Centre, UNESCO World Heritage. «Kernavė Archaeological Site (Cultural Reserve of Kernavė)» (en anglès). [Consulta: 7 febrer 2021].

## Enllaços externs

* Reserva cultural estatal de KernavėArxivat 2012-02-06 a Wayback Machine..
* Fotos de Kernavė a Flickr.
* Parc de Kernavė.
# Kermoroc'h

Kermoroc'h (en bretó Kervoroc'h) és un municipi francès, situat a la regió de Bretanya, al departament de Costes del Nord. L'any 1999 tenia 324 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 344 | 326 | 284 | 283 | 268 | 324 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Marie-Yannick Prigent | |
| 2008- | Maryvonne Le Berre | |
# Königsberger Klopse

Les Königsberger Klopse, denominades també Soß- o Kochklopse en les regions properes a Berlín, són una especialitat de la regió de Prússia Oriental que es cuina com una espècie de mandonguilles de carn amb una salsa base de crema amb tàperes.

## Preparació

Se sol emprar en l'elaboració carn picada de vedella o de vaca i es barreja amb carn de porc, afegint a la pasta una mica d'areng en salaó (Salzhering o sardines), ceba, ou i espècies. Es formen unes boles amb una mica de farina i s'aboquen en salmorra perquè es coguen. Se serveixen amb nata i ou i s'afigen algunes tàperes. Com acompanyament se sol posar en el plat una creïlla cuita o arròs.

## Extensió en el món

Aquest menjar, s'ha fet famós en moltes parts del món, podent així poder trobar-la en llocs tals com un restaurant a Barcelona o simplement a Suïssa. És una recepta, que també pateix variacions depenent del territori que se serveix. Per exemple, en el sud d'Alemanya se serveix amb les tàperes triturades.

## Referències i bibliografia

* Herings Lexikon der Küche. Fachbuchverlag Pfannenberg, Haan-Gruiten, 23. Edició del 2001, ISBN 3-8057-0470-4
* Erhard Gorys: Das neue Küchenlexikon. dtv, München 1994–2002, ISBN 3-423-36245-6
* Hans-Joachim Rose: Die Küchenbibel. Enzyklopädie der Kulinaristik. Tre Torri, Wiesbaden 2007, ISBN 978-3937963419
* Petra Foede: Mandonguilles königsberg i altres klopse de Prússia (alemany)
# Köntxek

Könchek o Kondjek o Kundine (+ 1308) fou kan del Kanat de Txagatai (1307–1308), un dels fills de Duwa, al que va succeir a la seva mort.
Només va regnar com un any i va morir el 1308. El va succeir Taliqu fill de Qadaqchi, o net de Büri (fill de Txagatai Khan).

## Referències

* R. Grousset, L'empire des steppes, Attila, Gengis-Khan, Tamerlan, Paris 1938, quarta edició 1965, en línia a uqac.ca PDF
# Khàiriuzovo

Khàiriuzovo (en rus: Хайрюзово) és un poble del krai de Kamtxatka, a Rússia, que el 2021 tenia 111 habitants. Pertany al districte de Tiguil.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Kiva (cràter)

Kiva és un petit cràter lunar pertanyent a les Terres Altes de Descartes, visitat pels astronautes de l'Apol·lo 16. El nom del cràter va ser adoptat formalment per la Unió Astronòmica Internacional en 1973. El seu diàmetre és una mica més petit que el de North Ray.
El mòdul lunar Orion de l'Apol·lo 16 va allunar entre els cràters North Ray i South Ray el 21 d'abril de 1972. Els astronautes John Young i Charles M. Duke van explorar l'àrea entre els cràters en el transcurs de tres EVAs utilitzant un Lunar Roving Vehicle o rover. Van visitar North Ray en l'EVA 3, on van situar l'Estació 11, a uns 4.4 quilòmetres al nord del lloc d'allunatge. En el camí, van recórrer la vora del cràter de grandària similar però més antic Palmetto, que està aproximadament a 5 km al sud de Kiva.

## Denominació

El nom del cràter va ser adoptat formalment per la UAI en 1973, i té el seu origen en les denominacions topogràfiques utilitzades en la fulla a escala 1/50.000 de la Lunar Topophotomap amb la referència "78D2S1 Apollo 16 Landing Area".

## Vegeu també

* Llista de cràters lunars
* Selenografia

## Referències

* ↑ Apollo 16 Landing Area Lunar and Planetary Institute

### Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Kiva (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 14 novembre 2018].
* «LROC :: QuickMap - Targeting Mapa LROC» (en anglès). [Consulta: 14 novembre 2018].